
 Hej brevkasse  

Jeg er en dreng på 15 år, som har en lille penis. Den er kun 5,3 cm. Drengene fra min klasse driller mig med det og pigerne driller også. Jeg ved ikke hvad jeg skal gøre, og er begyndt og pjække fra skole og har et dårligt selvværd. Jeg er begyndt at lyve om knæskader og "glemme" mit idrætstøj da jeg ikke gider gå i bad med de andre.   

Hjælp!!! Hvad skal jeg gøre? 
Mobning med penis størrelse
===========================



1. **Hej Christian**
2. Det at du har en lille penis er ikke noget du skal være bekymret for. Du er stadigvæk i udviklingsstadiet (puberteten), og din penis er ikke helt færdigudviklet endnu. Ens penislængde måles desuden i erigeret tilstand. En gennemsnitlig dansk penis er 7-9 cm i slap tilstand, mens en erigeret penis er 11-16 cm, hvis vi udelukkende ser på statistik fra Danmark. Mit råd til dig er at slå koldt vand i blodet, og bare ignorere de mennesker der mobber dig. Intet menneske er perfekt og vi er en del forskellige fra hinanden. Når de mobber dig med det, så vil jeg råde dig til at være ligeglad, og bare sige “Hvad så, hvis den er lille?” og dermed bare lukke for samtalen der. Når de indser, at du ikke bliver såret af deres mobberi, så stopper de. Du skal være stolt af det menneske du er, da det er små ændringer der gør dig unik. Håber jeg kunne hjælpe. Held og lykke med det, du kan godt!
3. Bedste hilsner fra Amar

 

Hej Christian :-)


Lad mig starte med
at sige, at det er virkelig vigtigt og godt, at du åbner op og rækker hånden ud
til at få hjælp til denne situation.  

Puberteten er en virkelig svær periode, hvor ens krop ændrer sig, mens man
gerne vil passe ind hos ens jævnaldrende. Du spørger, hvad du skal gøre. Det er
vigtigt, at du får fortalt nogle omkring mobningen. Det kan være dine forældre
eller måske en af dine lærere, som du stoler på og er tryg ved. Fortæl dem,
hvordan det får dig til at føle og at du fx pjækker fra idræt på grund af det.
Det her er ikke noget, som du skal stå alene med!  

Derudover er det vigtigt for mig at skrive, at vores alles kroppe er
forskellige, udvikler sig forskelligt og vi har alle noget, som vi er flove
over. Det er selvfølgelig nemt nok for mig at skrive, når det er dig, der står
i problematikken, men prøv jævnligt at minde dig selv om, at du stadig har
masser af værdi og intet at skamme dig over.


Jeg håber, at mit
svar kan hjælpe dig lidt og jeg ønsker dig al held og lykke! :-)


VH.


Gustav  


 